CELEX: 62013TN0158
Language: el
Date: 2013-03-15 00:00:00
Title: Υπόθεση T-158/13: Προσφυγή της 15ης Μαρτίου 2013 — Iralco κατά Συμβουλίου

25.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 147/24
            
         Προσφυγή της 15ης Μαρτίου 2013 — Iralco κατά Συμβουλίου
   (Υπόθεση T-158/13)
   2013/C 147/43
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Iranian Aluminium Co. (Iralco) (Τεχεράνη, Ιράν) (εκπρόσωποι: S. Millar και S. Ashley, solicitors, και M. Lester, barrister)
   
      Καθού: Συμβούλιο Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση 2012/829/ΚΕΠΠΑ του Συμβουλίου, της 21ης Δεκεμβρίου 2012, για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν, καθώς και τον εκτελεστικό κανονισμό (ΕΕ) 1264/2012 του Συμβουλίου, της 21ης Δεκεμβρίου 2012, για την εφαρμογή του κανονισμού (ΕΕ) 267/2012, σχετικά με περιοριστικά μέτρα κατά του Ιράν, καθόσον οι προσβαλλόμενες πράξεις αφορούν την προσφεύγουσα· και
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, η προσφεύγουσα προβάλλει τέσσερις λόγους.
   
               1)
            
            
               Με τον πρώτο λόγο, η προσφεύγουσα προβάλλει ότι το Συμβούλιο δεν αιτιολόγησε προσηκόντως ή επαρκώς την απόφασή του να καταχωρίσει την προσφεύγουσα στους οικείους καταλόγους.
            
         
               2)
            
            
               Με τον δεύτερο λόγο, η προσφεύγουσα ισχυρίζεται ότι το Συμβούλιο δεν διασφάλισε τα δικαιώματά της άμυνας και αποτελεσματικού δικαστικού ελέγχου.
            
         
               3)
            
            
               Με τον τρίτο λόγο, η προσφεύγουσα προβάλλει ότι το Συμβούλιο υπέπεσε σε πρόδηλη πλάνη κρίνοντας ότι πληρούται κάποιο από τα κριτήρια περί καταχωρίσεως του ονόματός της στους οικείους καταλόγους.
            
         
               4)
            
            
               Με τον τέταρτο λόγο, η προσφεύγουσα διατείνεται ότι η απόφαση του Συμβουλίου να καταχωρίσει το όνομά της στους οικείους καταλόγους προσέβαλε, αδικαιολόγητα ή δυσανάλογα, τα θεμελιώδη δικαιώματά της, συμπεριλαμβανομένου του δικαιώματός της για προστασία της περιουσίας, της επιχειρήσεως και της φήμης της.